
	Наставна тема
	Хуманизам и ренесанса

	Наставна јединица
	Д. Алигијери „Божанствена комедија“

	Тип часа
	обрада

	Циљ часа
	Усвајање нових појмова и знања и понављање већ постојећих.

	Образовни задаци
	· Усвајање и продубљивање знања ученика о различитим епохама.
·  Усвајање знања ученика о примјени знања о дјелима и прочитаној грађи.

	Функционални задаци
	· Оспособљавање ученика за тумачењем одређених  области изврше рекапитулацију градива.
· Оспособљавање ученика да запажају појединости, повезују их и да се на тај начин интерпретирају одређене релације у књижевним правцима.
· Јачање навике ученика да повезују различита знања и да их синтетизују.

	Васпитни задаци
	· Развијање традиционалистичког духа и подстицање ученика на међусобну сарадњу.
· Подстицање ученика на размјену знања и идеја.
· Развијање свијести ученика о потреби континуираног рада на усвајању нових знања.
· Подстицање ученика да читањем добрих дјела и добрих писаца продубљују свој рјечник и утичу на писменост.

	Кључни појмови
	комедија, епитет „божанствена“

	Облици рада
	Фронтални, групни

	Наставне методе
	Монолошка, дијалошка, рад на тексту

	Наставна средства
	Табла, креда, пројектор

	Корелација
	Историја

	Литература и додатни материјал за наставнике
	· Читанка за други разред средњих стручних школа;

· Текстови из Читанке
· ппт презентација „Хуманизам и ренесанса“

	Литература и додатни материјал за ученике
	сајт за српски језик - www.srpskijez.net

	Напомене

	Поред уџбеника и основних текстова, настојим да прикажем ученицима ппт презентацију, да им кроз илустрацију одређених битних сегмената из сваког књижевног периода, документујем и објасним све што би требало да виде, изражајно дочарам текст.



ТОК ЧАСА 
	Уводни дио часа
(5 минута)
	  Разговор о прочитаним дјелима,  претходним епохама и главним представницима, њиховим обиљежјима  и претходном часу о хуманизму и ренесанси као почецима у умјетности и књижевности.

	Главни дио часа
(35 минута)

Данте Алигијери (итал. Dante Alighieri; Фиренца, мај/јун 1265 — Равена, 14. септембар 1321) био је највећи италијански пјесник касног средњег вијека. Његово највеће дјело, Божанствена комедија, првенствено објављена под називом Комедија, а касније је Бокачо додао епитет „божанствена“, представља кулминацију средњовјековног погледа на свијет и основу модерног италијанског језика. Такође, сматра се једним од највећих ремек дјела свјетске литературе.

У касном средњем вијеку, велика већина поезије је била на латинском језику, и самим тим доступна само богатим и образованим грађанима. Данте се залагао за писање на народном језику, те је своје радове Нови живот (1295) и Божанствену комедију написао и објавио на његовом матерњем тосканском дијалекту. То је за оно вријеме било јако неуобичајено, али су поједини пјесници, попут Петрарке и Бокача, наставили да прате. Као резултат тога, Данте је одиграо кључну улогу у формирању модерног италијанског језика. Као узор, Данте је послужио многима, између осталог Џефрију Чосеру, Џону Милтону, Алфреду Тенисону и многим другима. Такође, Данте се сматра оснивачем строфа од три стиха, тзв. терцина.

Данте се често назива „оцем италијанског језика“ и једним од највећих пјесника свјетске литературе. У Италији, за њега се везује ословљавање са il Sommo Poeta (врховни пјесник), а заједно са Петрарком и Бокачем чини „три круне италијанске поезије“.
    Божанствена комедија писана је почетком 14. вијека, од 1308, па све до Дантеове смрти 1321. године као ауторова етичка и религиозна порука човечанству за које је вјеровао да је огрезло у гријех. Божанствена комедија се састоји из три дијела: Пакао (Inferno), Чистилиште (Purgatorio) и Рај (Paradiso). Божанствена комедија је зато једно вертикално стремљење, позив на контемплацију – основа Дантеовог свијета је у моралној идеји, каже Де Санктис – та идеја је својствена другом свијету – она је његова дефиниција. Рајем управља таква философија какву је Данте желио да успостави на земљи, а до њеног спознања се долази преко заборава тијела, вођством разума, љубави и милости божије. 
Пакао (Inferno)   приказати ппт презентацију „Божанствена комедија“
Пакао је лијевак у коме се замрачују духови, док се не угуше у апсолутној материји и леду. Демони, који се у њему налазе, прикупљени из предања и митологије, окончали су своје дјеловање и представљају симбол и слику гријеха који мучи човјека.

Тамо гдје је, као у Паклу, поредак первертиран, Данте приступа аристотеловској класификацији гријехова укрштеној са егземпларном фигуром порока. Новост је симболичко атрактиван број грешника. Иако је њих колико птица у јату, он из јата издваја нпр. само 7. Ако у том пјевању нпр. саберемо Паола и Франческу добијамо број 9. Према Дантеу они добијају свој пуни смисао тек када су доведени у везу са претходних 7 егземларних фигура којима се као савремени ликови супротстављају. Курцијус ово назива експлозивним продором доживљене историје. Епски митолошки философски, реторички обиљежен образовни свијет средњег вијека. Касније имамо и десет насилника против ближњег, седам содомита... Концепт расподјеле заснива се на Аристотеловој Етици. 
Основна црта за раздвајање злочинаца је намјера, и она Пакао раздваја на три дијела: они који су гријешили без разума и воље, они који су гријешили против другог и себе, и на крају, они који су имали зао циљ и хладно га разрадили. Данте и Вергилије долазе до натписа: „ Сви ви који улазите оставите сваку наду“.
Девет кругова „Пакла“:

·  први круг је Лимб(предворје Пакла);
· у другом кругу, су распусници - пожуда(Франческа и Паоло);
· трећи круг – прождрљивци;
· четврти  круг су – похлепници;
· у петом кругу су – срдити;
· шести круг – кривовјерници;
· седми круг – насилници;
· осми круг – преваранти;(девет јаруга)1.заводници жена и проститутки;

                                                                               2.ласкавци и улизице;

                                                                               3.симонисти;

                                                                               4.лажни пророци, чаробњаци и астролози;

                                                                               5.подмитљивци и похлепници;

                                                                               6.лицемјери;

                                                                               7.лопови и крадљивци;

                                                                               8.лажни савјетници;

                                                                               9.расколници.

· девети круг – издајице.


	Завршни дио часа
(5 минута)
	 Понављање и додатно тумачење кругова „Пакла“.


ИЗГЛЕД ТАБЛЕ
	
                     „БОЖАНСТВЕНА КОМЕДИЈА“
                                                              Д. Алигијери

      - дијелови „Божанствене комедије“
· дијелови „Пакла“
· симболи у дјелу

